OpenLLM-France/wikimedia huggingface dataset:
# Tutwiler

Tutwiler és una població dels Estats Units a l'estat de Mississipi. Segons el cens del 2000 tenia 1.364 habitants.

## Demografia

Segons el cens del 2000, Tutwiler tenia 1.364 habitants, 410 habitatges, i 316 famílies. La densitat de població era de 393 habitants per km².
Dels 410 habitatges en un 35,9% hi vivien nens de menys de 18 anys, en un 34,4% hi vivien parelles casades, en un 34,4% dones solteres, i en un 22,7% no eren unitats familiars. En el 20% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,33 i el nombre mitjà de persones que vivien en cada família era de 3,82.
Per edats la població es repartia de la següent manera: un 33,6% tenia menys de 18 anys, un 11,7% entre 18 i 24, un 26,1% entre 25 i 44, un 16,3% de 45 a 60 i un 12,2% 65 anys o més.
L'edat mediana era de 29 anys. Per cada 100 dones de 18 o més anys hi havia 76,3 homes.
La renda mediana per habitatge era de 18.958 $ i la renda mediana per família de 22.857 $. Els homes tenien una renda mediana de 21.364 $ mentre que les dones 17.222 $. La renda per capita de la població era de 7.177 $. Entorn del 32,1% de les famílies i el 38,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tutwiler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Tutwiler». American Fact Finder. Oficina del Cens dels Estats Units, 12-01-2010.
# Dragan Obrenović

Dragan Obrenović (12 d'abril de 1963) és un antic militar de l'Exèrcit Popular Iugoslau (JNA) i l'Exèrcit dels serbis de Bòsnia (VRS). El 2001, Obrenović va ser acusat de crims de guerra i crims contra la humanitat pel Tribunal Penal Internacional per a l'antiga Iugoslàvia (ICTY) a la Haia per la seva participació en l'execució del pla dels caps de l'Exèrcit de la República Sèrbia (VRS) per matar els civils a la massacre de Srebrenica durant la guerra de Bòsnia, el juliol de 1995. El 2003, Obrenović es va declarar culpable i va ser condemnat a 17 anys de presó. Actualment està complint la seva condemna a Noruega.

## Referències

* ↑ «El Tribunal Penal Internacional condemna a 17 anys de presó l'oficial serbi Dragan Obrenovic». 3cat24.cat, 10-12-2003. [Consulta: 13 febrer 2010].

## Enllaços externs

* Documentació sobre el procés a Dragan Obrenović, Tribunal Penal Internacional per a l'antiga Iugoslàvia (anglès)
# Truebella skoptes

Truebella skoptes és una espècie d'amfibi de la família dels bufònids. Viu al Perú. Aquesta espècie és coneguda només en una única zona, a 5 km al sud-oest de Comas, al departament de Junín, als Andes del centre del Perú, a 3.283m sobre el nivell del mar. Probablement es produeix més àmpliament. El seu hàbitat natural són els prats tropicals o subtropicals a gran altitud. Es tracta d'una espècie terrestre i d'aigua dolça. Una amenaça significativa per a la supervivència d'aquesta espècie és la destrucció de l'hàbitat.

## Referències

* ↑ Ariadne Angulo; César Aguilar Puntriano; Ulrich Sinsch; Edgar Lehr; Daniel Neira. Truebella skoptes. UICN 2008. Llista Vermella d'espècies amenaçades de la UICN, edició 2008, consultada el 27-08-2014.
# Edison Pettit

Edison Pettit (Peru, 22 de setembre de 1889 - Tucson, 6 de maig de 1962) va ser un astrònom estatunidenc.
Pettit va obtenir el títol de llicenciat en l'Escola Normal de l'Estat de Nebraska al Peru. Va ensenyar astronomia al Washburn College de Topeka (Kansas), de 1914 a 1918. Es va casar amb Hannah Steele Pettit, que era assistent de l'Observatori Yerkes, i va rebre el seu doctorat. de la Universitat de Chicago el 1920.
Poc després es va convertir en membre del personal de l'Observatori de Mount Wilson. Inicialment es va especialitzar en astronomia solar i va construir els seus propis termoparells. També va fer observacions visuals de Mart i Júpiter. Fins i tot després de la seva jubilació, va seguir fent espectrografies per a diversos observatoris a la botiga de màquines de casa seva.
El cràter lunar Pettit i el cràter marcià Pettit duen el seu no.

## Referències

* ↑ «1962PASP...74..495N Page 495».

## Enllaços externs

* Obituary
# Turó de Mataró

El Turó de Mataró o Turó del Castell és un cim de 504 m d'altitud situat entre els municipis d'Òrrius, a la comarca del Maresme, i de Vilanova del Vallès, al Vallès Oriental. Juntament amb el Turó de Céllecs, i el Turó Rodó, situats més al sud, forma la muntanya de Céllecs, que està constituïda per granit i sauló i forma part de la Serralada de Marina, integrada, al seu torn, en la Serralada Litoral Catalana.

## Referències

* ↑ Institut Cartogràfic i Geològic de Catalunya
# Turó de Maçana

El Turó de Maçana, és una muntanya de 703 de la Serra de Rubió, que està situada a Rubió, a la comarca de l'Anoia. El turó es troba al bell mig de la Serra de Rubió. Al punt culminant de la muntanya s'hi troba l'església de Sant Martí de Maçana, amb la rectoria al costat (actualment deshabitada), i el cementiri.
A les acaballes del segle X s'hi construí un castell termenat (actualment totalment desaparegut) i un nucli de població que tenia un temple parroquial consolidat el 1025, possiblement sota l'advocació de Sant Iscle.
# Tour Down Under 2001

El Tour Down Under 2001, tercera edició del Tour Down Under, es disputà entre el 16 i el 21 de gener de 2001 sobre un recorregut total de 757,5 quilòmetres repartits entre sis etapes.
La cursa fou guanyada per l'australià Stuart O'Grady (Crédit Agricole), que fou acompanyat al podi per l'alemany Kai Hundertmarck (Team Telekom) i l'italià Fabio Sacchi (Saeco).
La classificació dels punts fou per Graeme Brown (United Water), la de la muntanya per a Robert Tighello (Sunsmart-Mitsubishi), la dels joves per a Gene Bates (Team UniS-Australia) i la dels equips pel Crédit Agricole.

## Equips participants

En la quarta edició del Tour Down Under hi van prendre part dotze equips, tres d'australians i nou d'europeus.
| Jacob's Creek-Linda McCartney Racing | Team UniS-Australia | Team Deutsche Telekom | Crédit Agricole |
| United Water | Lotto-Adecco | AG2R Prévoyance | Mapei-Quick Step |
| Sun-Smart - Mitsubishi | Team CSC-Tiscali | Big Mat-Auber 93 | Saeco |

## Les etapes

| Etapa | Data | Recorregut | km | Vencedor d'etapa | Líder de la general |
| 1a | 16 de gener | Glenelg - Glenelg | 47,0 km | Graeme Brown | Graeme Brown |
| 2a | 17 de gener | Norwood - Murray Bridge | 142,0 km | Fabio Sacchi | Fabio Sacchi |
| 3a | 18 de gener | McLaren Vale - Victor Harbor | 165,5 km | Alessio Galletti | Stuart O'Grady |
| 4a | 19 de gener | Unley - Strathalbyn | 157,0 km | Luke Roberts | Nicolai Bo Larsen |
| 5a | 20 de gener | Gawler - Tanunda | 156,0 km | Kai Hundertmarck | Kai Hundertmarck |
| 6a | 21 de gener | Adelaida - Adelaida | 90,0 km | David McKenzie | Stuart O'Grady |

## Classificació general

| | Ciclista | Equip | Temps |
| 1 | Stuart O'Grady (AUS) | Crédit Agricole | 18h 34' 20" |
| 2 | Kai Hundertmarck (GER) | Team Telekom | + 02" |
| 3 | Fabio Sacchi (ITA) | Saeco | + 03" |
| 4 | Daniele Nardello (ITA) | Mapei-Quick Step | + 08" |
| 5 | Chris Jenner (NZL) | Crédit Agricole | + 08" |
| 6 | Aleksandr Botxarov (RUS) | AG2R Prévoyance | + 10" |
| 7 | Patrick Jonker (AUS) | Big Mat-Auber 93 | + 10" |
| 8 | Benoit Poilvet (FRA) | Crédit Agricole | + 10" |
| 9 | Glenn d'Hollander (BEL) | Lotto-Adecco | + 21" |
| 10 | Cadel Evans (AUS) | Sunsmart-Mitsubishi | + 24" |

## Referències

* Tour Down Under 2001 a sitiodeciclismo.net

## Enllaços externs

* Web oficial (anglès)
# Garaballa

Garaballa és un municipi de la província de Conca, a la comunitat autònoma de Castella-La Manxa. El seu nom d'origen és, Qaballa, Bury-caballa. En ell es troba el Monestir de Tejeda (Texeda) segle xvi, va pertànyer a l'orde dels Trinitaris.

## Demografia

Evolució demogràfica :
| 1991 | 1996 | 2001 | 2004 |
| 178 | 159 | 150 | 130 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Garac

Garac és un municipi del departament francès de l'Alta Garona, a la regió d'Occitània. El 2021 tenia 160 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 28 gener 2024].
# Giacomo Carlo Denina

Giacomo Carlo Denina, també anomenat Carlo Giovanni Maria Denina o simplement Carlo Denina (Revello, Piemont, 28 de febrer de 1731 - París, 5 de desembre de 1813) fou un historiador, sacerdot i bibliotecari italià.
Educat a Saluzzo i Turin, el 1756 es va graduar com a doctor en teologia. Ensenyà teologia i retòrica a la Universitat de Torí (1770), però en fou desposseït per les seves idees nacionalistes. Entre el 1769 i el 1772 publicà la seva obra fonamental, Le rivoluzioni d'Italia. El 1782, per invitació de Frederic el Gran, se'n va anar a Berlín, on va romandre molts anys, en el transcurs dels quals va publicar l'Essai sur la vie et le regne de Frédéric II (1788). Posteriorment, marxà a Florència on publicà Storia delle rivoluzioni della Germania (1804). El 1804 es traslladà a París, on fou nomenat bibliotecari imperial, per invitació de Napoleó. A París va publicar el 1805 el seu Tableau de la Haute Italie, et des Alpes qui l'entourent.

## Referències

* ↑ «Giacomo Carlo Denina». Gran Enciclopèdia Catalana. Barcelona: Grup Enciclopèdia Catalana [Consulta: 23 setembre 2022].
* ↑ Fagioli Vercellone, Guido «Denina, Carlo Giovanni Maria». Treccani - Dizionario Biografico degli Italiani, Vol. 38, 1990 [Consulta: 23 setembre 2022].
* ↑ Chisholm, Hugh (ed.) «Denina, Carlo Giovanni Maria». Encyclopædia Britannica. Cambridge University Press, Vol. 8, 1911, pàg. 21 [Consulta: 23 setembre 2022].

## Bibliografia

* Ricuperati, Giuseppe (ed.); Borgi, Elena (ed.). Un piemontese in Europa: Carlo Denina (1731-1813). Bologna: Il Mulino, 2015. ISBN 8815260277.
# Donativum

Donativum ('donatiu') era el nom d'una compensació en diners excepcional que l'emperador romà donava als seus soldats. Podia ser equivalent a diversos anys de sou com a legionari. La Guàrdia Pretoriana rebia amb freqüència donatius, per exemple quan s'anomenava un nou emperador, pel naixement d'un hereu al tron o per un casament a la família imperial.
El donativum es donava per diverses raons. O bé per assegurar la fidelitat de la Guàrdia pretoriana, o per conservar-la o per buscar la seva complicitat en alguna acció. Altres cossos de l'exèrcit no n'acostumaven a rebre. Excepcionalment, quan el botí recollit després d'una batalla era molt abundant, es podia donar un donativum als millors soldats.
August va deixar escrit al seu testament que es fes un donativum de 250 denaris a cada pretorià, de 125 denaris per cada soldat de les cohorts urbanes, i de 75 a cada soldat de les legions. Tiberi, quan hi va haver la crisi de Sejà, per garantir-ne la fidelitat va donar 1.000 denaris a cada membre de la Guàrdia pretoriana. Calígula va doblar el que havia deixat August per testament. Claudi va pagar a cada membre de la Guàrdia Pretoriana 3.750 denaris per recolzar-lo en l'accés al tron, donativum que cada any renovava en l'aniversari d'aquell fet. Neró va donar la mateixa quantitat que Claudi quan va obtenir el poder. Tots els emperadors van donar als pretorians quantitats més o menys importants, excepte Galba, que els va prometre diners però després no els va donar.
Didi Julià va aconseguir l'Imperi en una subhasta que van organitzar els pretorians per veure qui era el millor postor. Tit Flavi Sulpicià (Titus Flavius Sulpicianus), prefecte de la ciutat i sogre de Pertinax, l'anterior emperador, que estava amb les tropes, va oferir una gran quantitat. L'oferta final de Sulpicià va ser de vint mil sestercis per cap, però Didi que era a les portes del campament, en va prometre vint-i-cinc mil i els pretorians li van donar la corona.

## Referències

* 1 2 Daremberg, Charles; Edmond Saglio. «Donativum». Dictionnaire des antiquités grecques et romaines. Université de Toulouse Jean Jaurès. [Consulta: 9 novembre 2022].
* ↑ Tàcit. Annals, I, 8

## Vegeu també

* Stipendium
* Congiari
# Tzantza

La tzantza és una pràctica de la tribu indígena dels shuar per reduir caps. Aquest místic procediment feia que el nadiu momifiqués i conservés els caps dels seus enemics com a talismà i trofeu de guerra.

## Procés de reducció

El procediment per preparar la tzantza té diversos passos. El cap i el coll es tallen com més a prop de la clavícula millor. La persona que mata fa servir un etsemat i el passa per la boca i el coll del cap tallat, després se'l lliga i fuig ràpidament.
Es fa un tall rere el cap i amb cura se separa la pell del crani. La pell es bull durant una mitja hora, això en redueix la mida a la meitat. Després que s'assequi es gira la pell i s'elimina tota la carn amb un ganivet. La pell extreta es torna a cosir en el lloc on es va fer el tall a la part posterior.
S'escalfen algunes pedres en foc, i s'introdueixen a l'interior per fer-les rodar. Periòdicament es frega la pell per ajudar a assecar i influir en la forma. Després s'escalfa sorra en una cassola i la sorra substitueix les pedres. Amb un ganivet gran ben escalfat s'eixuguen els llavis. Després es claven tres espines de palmera amer als llavis i es lliguen amb cordes.
El procés de la tzantza sol durar si fa no fa sis dies. Finalment, el cap arriba a tenir la mida d'un puny. L'últim dia de treball se celebra la primera festa de la tzantza.

## Significat

La pràctica de la preparació de caps reduïts originàriament tenia un significat religiós, la reducció del cap d'un enemic es creia que servia per aprofitar el seu esperit i obligar-lo a servir el seu posseïdor. Hom deia que servia per evitar que l'ànima del seu enemic vengés la seva mort. Els shuar creien en l'existència de tres esperits fonamentals:
* Wakani: un esperit innat dels éssers humans fonamental per sobreviure a la mort.
* Aratuam: literalment, 'visió o 'poder', que protegeix els humans d'una mort violenta.
* Muisak: un esperit venjatiu, quan una persona era portadora d'aquest esperit solia morir assassinada.
Per blocar l'esperit últim de l'ús dels seus poders, decidiren tallar els caps dels seus enemics i reduir-los. El procés també va servir com una forma d'advertència als enemics. Àdhuc amb aquests usos l'amo del trofeu no havia de mantenir-lo durant gaire temps. Molts caps es van utilitzar després en les cerimònies religioses i en les festes que celebraven els victòries de la tribu.

## Referències

* ↑ «Tsantsa. Reducción de cabezas y rituales consecuentes.». [Consulta: 17 novembre 2018].
# Débora García Mateo

Débora García Mateo (Santa Coloma de Gramenet, 17 d'octubre de 1989) és una centrecampista/davantera dreta internacional amb Espanya. Ha guanyat una Lliga i tres Copes amb l'Atlético i l'Espanyol. Actualment juga al Sevilla CF.

## Trajectòria

| Temporades | Equip | Títols | Selecció |
| | RCD Espanyol | | |
| 06/08 - 07/08 | UE L'Estartit | | |
| 08/09 - 13/14 | RCD Espanyol | 3 Copes | Classificació Eurocopa 2013 |
| 14/15 - 15/16 | Atlético de Madrid | 1 Copa | |
| 16/17 - 18/19 | València CF | | |
| 19/20 - 20/21 | RCD Espanyol | | |
| 21/22 - Actualitat | Sevilla CF | | |

## Referències

* ↑ «Las bellezas de la otra Roja - Débora García Mateo (25): "Me ... | loc | EL MUNDO». [Consulta: 25 agost 2016].
* ↑ S.L., EDICIONES PLAZA,. «VCF | Débora García ficha por el Valencia Femenino». Plaza Deportiva. [Consulta: 25 agost 2016].
# Gaspé

Gaspé és una ciutat situada a l'extrem de la Península de Gaspé, a l'est del Quebec. L'any 2001, Gaspé tenia 14.932 habitants.
Gaspé és el lloc on Jacques Cartier va prendre possessió de Nova França (el Canadà actual) en nom del rei de França, Francesc I, el 24 de juliol de 1534.

## Enllaços externs

* (francès) (anglès) Ville de Gaspé
# UDG (desambiguació)

«UDG» té aquests significats:

## Universitats

* Universitat de Granma, una universitat ubicada a Bayamo, Cuba.
* Universitat de Guadalajara, una universitat ubicada a la ciutat de Guadalajara, Mèxic
* Universitat de Girona, una universitat ubicada a la ciutat de Girona
* Universitat de Donja Gorica, una universitat ubicada a la ciutat de Podgorica, Montenegro
# Edward Mills Purcell

Edward Mills Purcell (Taylorville, Illinois, EUA, 1912 - Cambridge, Massachusetts, 1997) fou un físic estatunidenc guardonat amb el Premi Nobel de Física l'any 1952.

## Biografia

Va néixer el 30 d'agost de 1912 a la població de Taylorville, a l'estat nord-americà d'Illinois. Estudià enginyeria a la Purdue University i s'hi llicencià el 1933, i posteriorment estudià física a la Universitat Harvard on es doctorà el 1938.
Fou conseller científic dels presidents Dwight D. Eisenhower, John Fitzgerald Kennedy i Lyndon B. Johnson. Purcell es morí el 7 de març de 1997 a la població de Cambridge, a l'estat nord-americà de Massachusetts.

## Recerca científica

Després de participar en el desenvolupament del radar al laboratori de radiació de l'Institut Tecnològic de Massachusetts (MIT), Purcell retornà a Harvard per continuar les seves investigacions sobre el mesurament de camps magnètics en el nucli atòmic, descobrint l'any 1945 la ressonància magnètica nuclear (RMN). Aquesta ha passat a ser àmpliament usada en física i química per a estudiar l'estructura molecular de materials purs i la composició de les barreges.
El 1952 fou guardonat, juntament amb Felix Bloch, amb el Premi Nobel de Física pels seus estudis, per separat, sobre la mesura de camps magnètics en el nucli atòmic, i la ressonància magnètica nuclear.
Interessat en astronomia, va detectar les microones emeses per l'hidrogen en l'espai interestel·lar, radiació que permet als astrònoms localitzar els núvols d'hidrogen de les galàxies i amidar la rotació de la Via Làctia. Al costat de Norman Foster Ramsey, enuncià la violació de la simetria CP de la física de partícules.

## Referències

* ↑ «Edward Mills Purcell». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* «Edward Mills Purcell» (en anglès). The Nobel Prize. The Nobel Foundation.
# El Castillo de las Guardas

El Castillo de las Guardas és una localitat de la província de Sevilla, Andalusia, Espanya. L'any 2005 tenia 1.619 habitants. La seva extensió superficial és de 2606 km² i té una densitat de 6,2 hab/km². Les seves coordenades geogràfiques són 37° 41′ N, 6° 18′ O. Està situada a una altitud de 347 metres i a 54 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 1.600 | 1.606 | 1.607 | 1.609 | 1.616 | 1.639 | 1.638 | 1.635 | 1.619 |

## Enllaços externs

* El Castillo de las Guardas - Sistema d'Informació Multiterritorial d'Andalusiía
* Informació d'El Castillo de las Guardas Arxivat 2006-05-08 a Wayback Machine.
# Transvestisme

* No s'ha de confondre amb Transgènere, Transformisme, o Transsexualitat.
El transvestisme és una activitat consistent a vestir-se amb roba considerada pròpia dels individus d'un altre gènere. La paraula és un neologisme, creat el 1910 pel sexòleg jueu-alemany Magnus Hirschfeld (1868-1935), al marc del seu activisme per a l'alliberació sexual.
Evidentment aquestes consideracions difereixen a cada cultura. Així, si en èpoques passades, que una dona vestís pantalons, com per exemple Marlene Dietrich, podia considerar-se transvestisme o estar-hi propera, mentre que avui a la majoria de països no ho és i, al contrari, es considera un signe de modernitat. El transvestisme pot ser puntual, per a una festa, espectacle o art escènica, o bé hi ha persones que l'adopten a la vida quotidiana, sigui en públic o en privat, no necessàriament per transsexuals. El transvestisme com a fetitxisme sexual és el fetitxisme travestista. Actualment moltes estrelles de la música pop l'adopten, a més d'utilitzar-se també en espectacles com, per exemple, de drag queens, de dansa clàssica (per exemple, els ballets Trockadero de Montecarlo o The Chanclettes; o ja al segle xix a Coppélia) o contemporània, actors (Ángel Pavlovsky) de teatre o cinema, a l'òpera, etc. de vegades com a part d'un espectacle de transformisme.

## Referències

* ↑ «transvestisme». Diccionari de la llengua catalana de l'IEC. Institut d'Estudis Catalans.
* ↑ Hirschfeld, Magnus. Die Transvestiten; ein Untersuchung über den erotischen Verkleidungstrieb: mit umfangreichem casuistischen und historischen Material (Els transvestits: una recerca sobre la tendència eròtica a transvestir-se, amb material històric i casuístic extensiu) (en alemany). Berlín: Alfred Pulvermacher, 1910.

## Enllaços externs

* http://www.cogam.es/secciones/cultura/documentos/i/34830/385/guia-didactica-sobre-transexualidad-para-jovenes-y-adolescentes Arxivat 2011-04-15 a Wayback Machine.
# Tòlmides

Tòlmides (engrec antic: Τολμίδης) fou un general (estrateg) atenès de la Primera Guerra del Peloponès.
L'any 455 aC va convèncer l'assemblea d'enviar-lo amb una flota a vorejar el Peloponnès per saquejar el territori enemic. Segons Diodor de Sicília, hom li va concedir mil homes a elegir, però se n'hi varen unir fins a 3000 com a voluntaris.
En la seva expedició, va destruir l'arsenal espartà a Gítion, va conquerir Calcis (una ciutat dels corintis) i va desembarcar a Sició derrotant a les tropes que el van atacar. Segons Diodor de Sicília també havia ocupat abans Metone, però la va haver d'evacuar en arribar ajuda espartana. Als locris ozolis els va arrabassar Naupacte, i va establir allí als messenis que s'havien salvat de la mort al setge d'Itome.
Al seu retorn a Atenes va portar clerucs atenesos per a instal·lar-los com a colons a Eubea i Naxos.
El 447 aC quan els exiliats beocis van retornar i es van apoderar de Queronea i Orcomen, es va oferir per dirigir un cos de voluntaris contra els revoltats. Pèricles s'hi va oposar en debades, argumentant que l'expedició estava mal organitzada, però Tòlmides, sortint-se amb la seva, va anar a Beòcia amb 1000 atenencs i alguns soldats d'estats aliats, i va ocupar Queronea on va deixar una guarnició. Però prop d'allí va ser sorprès per una força dels exiliats beocis que s'havien unit als d'Orcomen, i a exiliats locris i d'Eubea. A la batalla, els atenencs van ser totalment derrotats i Tòlmides hi va morir, com expliquen Tucídides, Plutarc i Pausànias, a més de Diodor de Sicília.

## Referències

* ↑ Tolmides a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1162
# Gerhard Heer

Gerhard Heer (Tauberbischofsheim, Baden-Württemberg, 19 de desembre de 1955) és un esportista alemany que va competir per la RFA en esgrima, especialista en la modalitat d'espasa. Va participar en els Jocs Olímpics de Los Angeles 1984, dels quals va obtenir una medalla d'or en la prova per equips.

## Palmarès internacional

Jocs Olímpics :
| Any | Lloc | Medalla | Prova |
| 1984 | Los Angeles (Estats Units) | 1 | Espasa per equips |

## Referències

* ↑ «Olympedia – Gerhard Heer». [Consulta: 27 gener 2021].